**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes** **nepieciešamība** |
| 1. |  Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts) izstrādāts saskaņā ar Ministru kabineta 1009. gada 22. decembra noteikumu Nr. 1644 „Kārtība, kādā pieprasa un izlieto budžeta programmas "Līdzekļi neparedzētiem gadījumiem" līdzekļus” 3. punktu. Lai ik gadu 62 tūkstošiem lauksaimnieku pilnā apjomā un savlaicīgi nodrošinātu Eiropas lauksaimniecības garantiju fonda (turpmāk – ELGF) un Eiropas lauksaimniecības fonda lauku attīstībai (turpmāk – ELFLA) pasākumu maksājumus kopējā summā vairāk nekā 3 miljardi EUR (1,5 LAP + 1,6 TM) jaunajā plānošanas periodā (2014.–2020. gadam), Latvijai ir pilnā mērā jānodrošina administrēšanas un kontroles sistēmas uzturēšana un pilnveidošana saskaņā ar ES noteikto regulējumu.Kopējās lauksaimniecības politikas (turpmāk – KLP) vienkāršošanas procesā ir paredzēts veikt virkni uzlabojumus ELGF un ELFLA pasākumu administrēšanā, kuri saskaņā ar EK regulu nosacījumiem ir obligāti informācijas sistēmās ieviešami nosacījumi un saistoši akreditētajām maksājumu. Līdz ar to Lauku atbalsta dienestam (turpmāk - LAD) ir obligāti jāievieš šādas būtiskas izmaiņas informācijas sistēmās, kuru īstenošanai ir nepieciešams papildus finansējums. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | KLP vienkāršošanas nepieciešamība aktualizējās jau 2015. gadā, jo ieviešanas gaitā dalībvalstīs tika konstatēti vairāki pasākumi un īstenošanas prasības, kuras nepieciešams bez vilcināšanās vienkāršot. ES Lauksaimniecības un lauku attīstības komisārs Fils Hogans KLP vienkāršošanu izvirzīja kā vienu no savām darba prioritātēm. Pēc Eiropas Komisijas (turpmāk - Komisija) lauksaimniecības komisāra aicinājuma 2015. gada otrajā pusē 2 posmos tika īstenoti jau vairāki vienkāršošanas pasākumi, tai skaitā vienkāršotas vadlīnijas un atvieglotas prasības ekoloģiski nozīmīgu platību slāņa izveidei lauku reģistrā, mīkstināti atbilstības nosacījumi saistībā ar identifikācijas un reģistrācijas prasībām dzīvniekiem, uz kuriem attiecas brīvprātīgais saistītais atbalsts, precizēti gados jaunu lauksaimnieku atbalsta piešķiršanas nosacījumi, paredzēta saistītā atbalsta ikgadēja finansējuma pārvietošanas iespēja starp atbalsta pasākumiem, paredzēta iespēja ieviest sākotnējo iesniegumu izvērtēšanas jeb priekškontroļu procesu dalībvalstīs, kuras ieviesušas ģeotelpisko iesniegumu sistēmu, un, kas Latvijā deva iespēju jau šogad informēt lauksaimniekus par iesniegumos pieļautajām pārdeklarēšanas un dubultās deklarēšanas kļūdām, tādējādi vairākiem tūkstošiem lauksaimnieku tika sniegta iespēja precizēt iesniegumus un izvairīties no sankciju piemērošanas, pilnveidots arī kontroļu atlases process. Minētie vienkāršošanas pasākumi tika īstenoti LAD rīcībā esošā finansējuma ietvaros. Šajā gadā Komisija nāca klajā ar priekšlikumiem integrētās administrēšanas un kontroles sistēmas vienkāršošanai, rosinot precizēt priekškontroļu rezultātu paziņošanas termiņus, samazināt administratīvo sodu gadījumos, kad netiek izpildītas zaļināšanas maksājuma kultūraugu dažādošanas noteiktas prasības, precizēt nosacījumus par administratīvo sodu piemērošanu, ja pārkāpumus konstatē attiecībā uz potenciāli atbalsttiesīgajiem dzīvniekiem, rosina noteikt lineāru administratīvā soda apmēra noteikšanas kārtību attiecībā uz platību pārdeklarēšanu, piesakoties noteiktu platībmaksājumu atbalstam, un rosināja arī ieviest samazinātu sodu sistēmu par pirmo pārkāpumu mazas pārdeklarēšanas gadījumos jeb “dzeltenās kartītes” principu. Minētie priekšlikumi ietverti regulas Nr. 640/2014 grozījumu projektā.Eiropas Komisija par regulas Nr. 640/2014 grozījumu projektu konsultējās ar Komisijas Tiešo maksājumu ekspertu darba grupu un šā gada 4. maijā projekts tika nosūtīts izvērtēšanai Eiropas Padomei un Eiropas Parlamentam. Eiropas Padomes Īpašās Lauksaimniecības komitejā regulas Nr. 640/2014 grozījumu projekts pēc rakstiskas viedokļu apzināšanas tika atbalstīts šī gada maijā un Latvija bija vienīgā dalībvalsts, kura iebilda par regulas apstiprināšanu. Ņemot vērā procedūru saskaņā ar Līguma par Eiropas Savienības darbību 290. pantu un Regulas Nr. 1306/2013 115.pantu, deleģētais akts stājas spēkā pēc tam, kad divu mēnešu laikā nav izteikti iebildumi no Padomes puses. Saistībā ar samazinātu sodu sistēmu pirmreizējas maznozīmīgas pārdeklarēšanas gadījumos, tiek grozīta arī Komisijas 2014. gada 17. jūlija Īstenošanas regula (ES) Nr. 809/2014, ar ko paredz noteikumus par to, kā Eiropas Parlamenta un Padomes Regulu (ES) Nr. 1306/2013 piemēro attiecībā uz integrēto administrācijas un kontroles sistēmu, lauku attīstības pasākumiem un savstarpējo atbilstību (turpmāk – regula Nr. 809/2014). Regulas Nr. 809/2014 grozījumu projekts paredz, ka pirmreizējos maznozīmīgas pārdeklarēšanas pārkāpumu gadījumos, kad tiks piemērots samazināts administratīvais sods (par 50%), nākamajā gadā būs jāveic atkārtotas attiecīgo saimniecību pārbaudes uz vietas, lai pārliecinātos par maksājumu atbilstības nosacījumu izpildi.Eiropas Komisija regulas Nr. 640/2014 grozījumu projektu un regulas Nr. 809/2014 grozījumu projektu virza apstiprināšanai kā vienotu paketi un paredzēts, ka regulas tiks apstiprinātas un publicētas Eiropas Savienības Oficiālajā Vēstnesī līdz šā gada augusta vidum. Regulu ieviešanai nav paredzēts pārejas periods un tās būs jāpiemēro ar atpakaļejošu datumu no 2016. gada 1. janvāra.Samazināta soda sistēma paredz, ka tiek samazināts administratīvais sods par 50 % par lauksaimniekam konstatēto pirmo mazas pārdeklarēšanas pārkāpumu. Maza pārdeklarēšana ir gadījumos, kad deklarētās platības un noteiktās platības starpība nepārsniedz 10 % no noteiktās platības. Priekšlikums paredz arī prasību samaksāt administratīvo sodu pilnā apmērā par pieprasījuma gadu, kad piemērots 50% samazinājums, gadījumā, ja lauksaimniekam nākamajā gadā tiek uzlikts vēl viens sods par pārdeklarēšanu saistībā ar attiecīgo atbalsta pasākumu.Samazināta soda sistēma ir labvēlīga lauksaimniekiem, jo tiks samazināts administratīvā soda apmērs. Lauku atbalsta dienestam samazināta soda sistēma nozīmē no lauksaimniekiem atgūstamo līdzekļu apjomu samazinājumu un debitoru skaita samazināšanos, taču nepieciešami papildus ieguldījumi, lai pielāgotu informācijas sistēmas, jo turpmāk platībmaksājumiem būs jāpiemēro divas atšķirīgas administratīvā soda aprēķināšanas metodes, tai skaitā jāparedz administratīvā soda samazināšanas iespējas un retroaktīvas palielināšanas iespējas, jāparedz kārtība summu atgūšanai no administratīvā soda samazinājuma, ja pārkāpums tiek, konstatēts nākamajos, gados, un palielināsies pārbaužu saimniecībās uz vietas skaits par vairāk nekā 900 pārbaudēm.Ņemot vērā apstākli, ka regulu regulas Nr. 640/2014 grozījumi tiks pieņemti tikai šī gada augustā, tad Lauku atbalsta dienesta budžetā nav paredzēti finanšu resursi informācijas sistēmu izmaiņām. Ieviešot samazinātā soda sistēmu, LAD būs jāveic lauksaimnieku uzraudzība, kuriem ir konstatētas mazas pārdeklarēšanas gadījumi, un konstatējot atkārtotas pārdeklarēšanas gadījumus turpmākajos gados, jāatgūst līdzekļu apjoms, kas atbilst samazinātā administratīvā soda pilnam apmēram. Sistēmas ieviešana būtiski sarežģī maksājumu administrēšanu un rada nepieciešamību veikt izmaiņas informācijas sistēmās.Konstatējot atkārtotus mazas pārdeklarēšanas gadījumus, LAD būs jāpārskata pat trīs gadus seni aprēķini, veikto kontroļu rezultāti un grāmatojumi, kas ir būtiskas LAD informācijas sistēmu sastāvdaļas.Lai ieviestu samazināta soda sistēmu, LAD ir jāveic vairākas izmaiņas IT programmatūrā, kas skar šādas LAD IS sadaļas:- integrētajā administrēšanas un kontroles sistēmā (IAKS),- Lauku reģistra ģeotelpiskās informācijas sistēmā (LĢIS),- maksājumu informācijas sistēmā (MIS).Lai nodrošinātu regulas Nr.640/2014 grozījumu ieviešanu un Lauku atbalsta dienesta informācijas sistēmu pielāgošanu samazināta soda sistēmas ieviešanai, kā arī nodrošinātu savlaicīgu maksājumu izmaksu 2016. gadā par 2016. gada lauksaimnieku iesniegtajiem platību maksājumu iesniegumiem, ir jāveic šādas IT izstrādes: 1. jaunu pārdeklarēšanas administratīvo sodu aprēķināšanas sistēmas izstrāde šādiem atbalsta pasākumiem - vienotais platību maksājums, atbalsts jaunajiem lauksaimniekiem, atbalsts apvidos ar dabas un specifiskiem ierobežojumiem un maksājumi Natura 2000 mežu teritorijās;2. izmaiņas retroaktīvi piemērojamo administratīvo sodu veidošanas procesā;3. jaunas aprēķinu secības veidošana, lai izvairītos no kļūdām aprēķinos saistībā ar jauno samazināto sodu sistēmas procesu;4. jāizveido vēstures uzskaite par pārbaudēm uz vietas saimniecībās, lai veiktu atkārtotas pārbaudes nākamajos periodos;5. izmaiņas maksājumu informācijas sistēmā;6. izmaiņas finanšu disciplīnas aprēķinā, pielāgojot to samazinātu sodu sistēmas principiem.LAD IT sistēmu uzlabošanai kopsummā nepieciešami 500 000 euro periodā no 2016.–2018. gadam. Savukārt jau 2016. gadā nepieciešami papildus 57 826 euro no budžeta programmas 02.00.00 „Līdzekļi neparedzētiem gadījumiem”, jo par nākamajiem gadiem (2017. un 2018. gadu) ir iesniegts finanšu pieprasījums jaunās politikas iniciatīvai (JPI) vidējam termiņam “Kopējās lauksaimniecības politikas ES 2014-2020 reforma – pilnveidošanas un vienkāršošanas pasākumi”. |
| 3. | Projekta izstrādē iesaistītās institūcijas | Lauku atbalsta dienests |
| 4. | Cita informācija | Projekts šo jomu neskar. |

|  |
| --- |
| **II. Tiesību akta projekta ietekme uz sabiedrību,** **tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 62 tūkstoši lauksaimnieki, kuri piesakās tiešajiem maksājumiem un lauku attīstības programmas pasākumu atbalstam (2015. gadā). |
| 2. | Tiesiskā regulējuma ietekme uz tautsaimniecību un administratīvo slogu | Samazināta soda sistēmas mazas pārdeklarēšanas gadījumos ieviešana ir viens no pasākumiem, kurus Eiropas Komisija piedāvā KLP vienkāršošanas pasākumu ietvaros.Priekšlikumi pamatā sniedz priekšrocības un ieguvumus lauksaimniekiem, jo maksājumu aģentūrām šo priekšlikumu ieviešana prasīs papildus resursus izmaiņu veikšanai administrēšanas, tai skaitā IT sistēmās.Lauksaimniekiem, uz kuriem minētais nosacījums attieksies, tiks samazināts administratīvais soda apmērs par mazas pārdeklarēšanas gadījumiem. Samazināta soda sistēmas ieviešana samazinās piemērojamā soda apmēru aptuveni 1000 lauksaimniekiem gadā.Tomēr administrējošai iestādei – LAD samazināta soda sistēmas ieviešana palielina izdevumus 2016. un turpmākajos gados, kas saistās ar LAD informācijas sistēmu. |
| 3. | Administratīvo izmaksu monetārs novērtējums | Projektā ietvertie nosacījumi neradīs jaunus obligātos informācijas sniegšanas pienākumus lauksaimniekiem un nepalielinās esošo informācijas sniegšanas prasību apjomu lauksaimniekiem.Lauksaimniekiem netiks uzlikts papildu administratīvais slogs un neradīsies administratīvās izmaksas.LAD IS pielāgošanas izmaksas samazināta soda sistēmas ieviešanai, sastāda:57 826 *euro* 2016. gadā. |
| 4. | Cita informācija | Projekts šo jomu neskar. |

|  |
| --- |
| **III. Tiesību akta projekta ietekme uz valsts** **budžetu un pašvaldību budžetiem** |
| **Rādītāji** | **n-tais gads****2016.gads** | **Turpmākie trīs gadi *(euro)*** |
| **n+1 (2017.gads)** | **n+2** **(2018.gads)** | **n+3****(2019.gads)** |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 57 826 | 0 | 0 | 0 |
| 2.1. valsts pamatbudžets | 0 | 57 826 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -57 826 | 0 | 0 | 0 |
| 3.1. valsts pamatbudžets | 0 | -57 826 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| +57 826 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
|  5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav nepieciešams  |
| 6.1. detalizēts ieņēmumu aprēķins | Projekts šo jomu neskar. |
| 6.2. detalizēts izdevumu aprēķins | LAD informācijas sistēmu izmaiņu izmaksas:Izmaksu summa ir aprēķināta pamatojoties uz LAD informācijas sistēmu (LAD IS) izstrādes ārpakalpojuma vidējo izmaksu līmeni.Vidēji 1 cilvēkdienas izmaksas: 1 stundas vidējā izmaksa 33,75 *euro* \*8 =270 *euro.*270 *euro* + 21% PVN- 56.70 *euro* = 326,70 *euro*Informācijas sistēmu izstrādei nepieciešamas 177 cilvēkdienas (c/d) 177\* 326,7 *euro*= **57 826 *euro*** |
| 7. Cita informācija | Izdevumi tiek segti no valsts budžeta programmas 02.00.00 „Līdzekļi neparedzētiem gadījumiem”. LAD IT sistēmas uzlabošanai kopsummā nepieciešami 500 000 *euro* periodā no 2016. – 2018. gadam. 2016. gadā nepieciešams piešķirt 57 826 *euro* no budžeta programmas 02.00.00 „Līdzekļi neparedzētiem gadījumiem”, jo par nākamajiem gadiem (2017. un 2018.gadu) ir iesniegts finanšu pieprasījums jaunās politikas iniciatīvai (JPI) vidējam termiņam “Kopējās lauksaimniecības politikas ES 2014-2020 reforma – pilnveidošanas un vienkāršošanas pasākumi”. |

*Anotācijas IV, V, VI un VII sadaļa –* projekts šo jomu neskar.

Zemkopības ministra p.i. U.Augulis

17.08.2016. 9:25

1782

Orlovskis

67027370, Andris.Orlovskis@zm.gov.lv